בריכת הסולטן (חברון)

בריכת הסולטן בחברון ("בריכת דוד", بركة السلطان – الخليل) היא מאגר מים גדול ועתיק השוכן בסמוך למערת המכפלה בחברון מכיוון דרום-מערב, בשיפוליו המזרחיים של תל רומיידה ובצמוד לבית החירות. הבריכה שימשה לאורך הדורות מקור מים חשוב לתושבי העיר ולעולי רגל שעברו בה בדרכם למכה. הבריכה בנויה כבריכה פתוחה בעלת קירות אבן מסותתים. גדולה ומיקומה בסמוך למתחם המבוצר של מערת המכפלה הקנו לה חשיבות, והיא השתלבה במערך אספקת המים העירוני של חברון בתקופות שונות. כיום הבריכה מלאה באדמה, שעליה התפתחה צמחייה, ורק בצד הצפוני והמזרחי של הבריכה יש מעט מים.

 מסורות תיארוך וזיהוי מקראי 
מסורת מוסלמית מייחסת את בניית הבריכה לסולטן הממלוכי קלאוון בסוף המאה ה־13, לצורך אספקת מים לעולי רגל מוסלמיים בדרכם למכה. מחקרו של גרשון בר כוכבא מציע להקדים את תיארוך הבריכה לתקופה הצלבנית, וזאת על סמך סיתות אבני השוליים, זיזים מוחלקים, ועיטורים אדריכליים שאותרו בקירות הבריכה. לדבריו, מאפייני הבריכה תומכים בתפיסה של יישוב פתוח וביחסי גומלין בין האוכלוסייה הפרנקית לזו המקומית.

מסורת יהודית ומסורת נוצרית מזהות את הבריכה האתר עם “בריכת דוד” המקראית, שבה נתלו רוצחי איש בושת בן שאול (שמואל ב' ד, יב). ככל הנראה, האדריכל ארמטה פיירוטי בן המאה ה-19 היה הראשון לתעד בכתב מסורת זו,דבריו מובאים מכתב יד אצל בר כוכבא, שם, הערה 1. ואחריו היא הוזכרה גם על ידי הקרן הבריטית לחקר ארץ ישראל.בר כוכבא, שם, עמ' 178. בר כוכבא במחקרו דן במסורת זיהוי זו כמצביעה על בריכה עתיקה שהיוותה תשתית למבנה הנוכחי, וקובע כי בהיעדר חפירה ארכאולוגית, אין לנקוט עמדה ודאית לחיוב או לשלילה של זיהוי המקום כבריכת דוד המקראית.באתר עמוד ענן (כאן) מופיע הכינוי “בריכת שרה”, אך אין ביסוס ברור לזיהוי זה, ונראה שמדובר בבלבול עם אתר עתיק אחרת בצפון העיר (בחלק שסגור לכניסת יהודים) הקרוי מעין שרה. על הבלבול בין שני האתרים הללו גם במקורות קדומים יותר, ראו אצל בר כוכבא, שם, עמ' 169 הערה 3.

 ראו גם 
 בריכת הסולטן

קישורים חיצוניים

 הערות שוליים 

קטגוריה:חברון: מבנים
קטגוריה:בריכות מלאכותיות
קטגוריה:מבני אספקת מים
קטגוריה:אתרים ארכאולוגיים בארץ ישראל